tartuNLP/wikipedia-smugri-20251201 huggingface dataset:
Jäähoki 2022. aasta taliolümpiamängudel

Jäähoki 2022. aasta taliolümpiamängudel toimus 3.–20. veebruaril. Jäähokivõistlused peeti Hiinas kahes Pekingis asuvas mängupaigas – Pekingi olümpiapargis asuval Pekingi Rahvuslikul Sisestaadionil, mis mahutab 18 000 pealtvaatajat, ja 10 000 istekohaga Wukesong Arenal (Cadillac Arena). Mõlemad areenid on ehitatud 2008. aasta suveolümpiamängude jaoks.
Meeste turniiril oli võistlemas kaksteist võistkonda ja naiste turniiril esmakordselt kümme võistkonda (2018. aasta mängudel osales kaheksa naiskonda).
Turniiridel osalejad selgusid IIHF-i 2019. aasta meeste ja 2020. aasta naiste edetabelite ning meeste ja naiste valikturniiride põhjal. Lisaks sai mõlemal turniiril osaleda korraldajamaa Hiina.
Tulemused.
Mehed.
Paremusjärjestus pärast eelvooru.
Pärast eelvooru lõppu järjestati kõik meeskonnad 1 kuni 12-ni. Selle paremusjärjestuse järgi korraldatakse omavaheliste mängude toimumised uuesti. Selle pingerea määramiseks kasutatakse järgmisi kriteeriume esitatud järjekorras:
Väljalangemismängud.
&lt;section begin=Bracket/&gt;&lt;section end=Bracket/&gt;
Lõplik paremusjärjestus.
Kohad viis kuni kaksteist järjestatakse nende eelringi grupi asetuse ning seejärel punktide ja väravate vahe järgi.
Statistika.
Parimad väravälööjad.
Loendis on kümme parimat mängijad järjestatud punktide ja seejärel väravate järgi.
Parimad väravavahid.
Nimekirjas on tõrjeprotsendi põhjal viis parimat väravavahti, kes on mänginud vähemalt 40% oma meeskonna mänguminutitest.
Tähtede võistkond.
Tähtede meeskond kuulutati välja 20. veebruaril 2022. aastal.
Naised.
Lõplik paremusjärjestus.
Kohad viis kuni kaheksa järjestatakse nende eelvooru alagrupi ja seejärel asetuse järgi.
Statistika.
Parimad väravälööjad.
Loendis on kümme parimat mängijat, kes on järjestatud punktide ja seejärel väravate järgi.
Karistusvise (jäähoki)

Karistusvisete seeria.
Rahvusvahelises konkurentsis kasutatakse sageli jäähokis karistuslööke. Treener valib oma meeskonnast kolm uisutajat, kes sooritavad ükshaaval karistuslööke vastase väravavahi vastu. Meeskonnad sooritavad lööke vaheldumisi. Iga meeskond saab ühe löögi vooru kohta. Võidab meeskond, kellel on kolme vooru järel rohkem väravaid, või meeskond, kes kogub enne seda saavutamatu eelise (nt võistkond saavutab kaheväravalise edumaa, kui on jäänud vaid üks voor). Kui pärast kolme vooru lõpptulemus on viigiline, lüüakse ükshaaval uuesti (iga võistkond sooritab ühe lisalöögi), kuni selgub võitja.
IIHF võttis karistuslöögid kasutusele 1992. aastal, kui taliolümpia- ja maailmameistrivõistluste uus "play-off"-protseduur nõudis iga mängu võitjat. Sel ajal oli viis vooru ja seda kasutati ainult väljalangemismängudeks. 2006. aastal vähendati seda kolmele ringile ja seda kasutati kõikidel mängudel, välistades IIHF-i korraldatud võistlustel tasavägiste mängude võimaluse. Endiselt kasutatakse vastavalt vajadusele "tie-breaker"-voore ning samad või uued mängijad saavad sooritada "tie-break"-lööke, mida tehakse samuti vaheldumisi. Alates 2016. aasta maikuust otsustatakse kõik IIHF-i eelringi mängud, mida lisaajal ei otsustata, kolmevoorulise jaotusega. Kõik IIHF-i tipptasemel meistrivõistluste (eriti olümpiamängude) "play-off" ja pronksmedalimängud otsustatakse aga viie vooruga.
Alates 2019. aastast kasutatakse medalimängus 20-minutilist kolm vastu kolme lisaaega ja see kehtib mõlemale soole.
Herald Towers

Herald Towers (endine Hotel McAlpin) on tänapäeval 25-korruseline üüritavate elamispindadega kõrghoone New Yorgis. See asub Herald Square'i ääres Broadway ja 34th Streeti nurgal. Samas kvartalis kõrgub Empire State Building.
Herald Square

Herald Square on New Yorgi kesklinnas Midtown Manhattanis asuv suurem kaubanduslik ristmik, mis moodustub Broadway, Sixth Avenue ja 34th Streeti ristumistest. Väljak on nimetatud kunagise ajalehe New York Heraldi järgi, mille peakorter asus selle ääres.
Soogaas

Soogaas on soode ja seisva veega veekogude sügavamais kihtides taimejäänuste bakteriaalsel lagunemisel tekkiv gaasisegu, mis sisaldab harilikult peamiselt metaani (65–95%) ja süsinikdioksiidi (5–35%).
FC Gintra

Futbolo klubas Gintra (ka "FC Gintra") on Leedu jalgpalliklubi, mis tegutseb Šiauliais. See on 1999. aastal loodud naiste jalgpalliklubi, mis osaleb naiste jalgpalli kõrgliigas ja on mitmekordne liigameister.
 Võitja (24): 1999, 2000, 2003, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021, 2022, 2023, 2024, 2025
 Võitja (0):
Mängijad.
Praegune koosseis.
"Seisuga 8. aprill 2025." www.fcgintra.lt
 
! colspan="9" bgcolor="#B0D3FB" align="left" |
 
 
 
 
! colspan="9" bgcolor="#B0D3FB" align="left" |
 
 
 
 
! colspan="9" bgcolor="#B0D3FB" align="left" |
FC Šiauliai

Šiaulių Futbolo klubas (ka "Šiaulių FK; FC Šiauliai") oli Leedu jalgpalliklubi, mis tegutses Šiauliais. Klubi loodi 2004 ja see lõpetas tegevuse 2016. Aastatel 2005–2015 mängiti A lygas.
 Võitja (1): 2004. 
 Võitja (0):
Utulikskaja Podkova

Utulikskaja Podkova (vene keeles "Утуликская Подкова") on Hamar-Dabani kõrgeim mägi (2396,1 m). Selle põhjanõlvadelt lähtub Utuliki jõgi, idanõlvadelt Subutui jõgi, lääne- ja lõunanõlvadelt Hangaruli jõe parempoolsed lisajõed. Läheduses asuvad Utulik-Dabani kuru ja Perevalnoe järv.
Evald Übi

Evald Übi (sündinud 23. septembril 1945) on eesti matemaatik. 
Ta lõpetas 1969. aastal Leningradi Riikliku Ülikooli matemaatika-mehaanikateaduskonna matemaatika erialal.
Ta töötas Tallinna Tehnikaülikooli majandusteaduskonnas aastatel 1969–2017, 2021. aasta seisuga on ta TTÜ emeriitdotsent.
Ta on kirjutanud aimeraamatuid nii matemaatikast kui ka mesindusest.
Tema seni viimane ilmunud raamat on "Mängude matemaatika" (2021).
Anna Hubáčková

Anna Hubáčková (sündinud 6. septembril 1957 Hodonínis) on Tšehhi poliitik, ta on Kristlik-Demokraatliku Liidu – Tšehhoslovakkia Rahvapartei liige. Ta oli 17. detsembrist 2021 kuni 1. novembrini 2022 Tšehhi keskkonnaminister.
Ta sündis aastal 1957 Hodonínis (asub Hodoníni ringkonnas Lõuna-Morava maakonnas). Ta lõpetas aastal 1981 Brno tehnikaülikooli veemajanduse erialal. Aastal 1991 sai ta bakalaureusekraadi Brnos Masaryki ülikooli õigusteaduskonnas kohaliku halduse erialal.
17. detsembrist 2021 kuni 1. novembrini 2022 oli ta Tšehhi keskkonnaminister.
Läti 2022. aasta taliolümpiamängudel

Läti osales 2022. aasta taliolümpiamängudel Pekingis 57 sportlasega, kes võistlesid 11 spordialal.
Avatseremoonial kandsid Läti lippu Lauris Dārziņš ja Elīza Tīruma.
Lätile tõi pronksmedali kelgutamisvõistkond (Elīza Tīruma, Kristers Aparjods, Mārtiņš Bots, Roberts Plūme).
Baiba Bendika

Baiba Bendika (sündinud 27. juunil 1991 Cēsises) on Läti laskesuusataja. Ta võistleb ka murdmaasuusatamises.
2018. aasta taliolümpiamängudel Pyeongchangis saavutas ta 15 km sõidus 39. koha, jälitussõidus 33. koha ja sprindis 39. koha. 2021. aastal tuli ta Euroopa meistriks sprindis.
2024. aasta maailmameistrivõistlustel Nové Městos saavutas ta sprindis 5. koha.
Joosep Arimaatiast

Joosep Arimaatiast oli Suurnõukogu liige. Ta oli lugupeetav jõukas mees, kes ootas Jumala riiki ning oli Jeesuse salajane järelkäija, kes ei võtnud osa Jeesuse üle toimunud kohtumõistmisest.
Joosep hoolitses koos Nikodeemosega (Jh 19:39,40) ristilöödu matmise eest ning pani ta oma uude hauda.
Arimaatia Joosepist räägitakse Piiblis Uue Testamendi evangeeliumites vaid Jeesuse matmise juures (Mt 27:57-60, Mk 15:42-46, Lk 23:50-53, Jh 19:38-42)
Mt 27:57-60 viitab Joosepile, kui rikkale mehele Arimaatiast, kes õhtu jõudes läks Pilaatuse juurde ja palus Jeesuse ihu. Pilaatus andis talle Jeesuse ihu, mille ta mähkis puhtasse lõuendisse ning asetas hauda, mille Joosep oli kalju sisse raiunud. Samuti veeretas ta haua ette suure kivi ja lahkus.
Mk 15:42,43 lisab, et käes oli pühade valmistuspäev, mis oli hingamispäeva eelpäev, kui Joosep tuli Jeesuse ihu Pilaatuse käest paluma.
LK 23:50-53 toob välja, et Joosep Arimaatiast oli hea ja õiglane mees Juuda rahva linnast. Olles Jeeuse ihu endale saanud mähkis ta Jeesuse kallisse lõuendisse ning pani ta kivisse raiutud hauda, kuhu ei olnud mitte kedagi varem veel asetatud.
Jh 19:38-42 toob välja, et Joosep, kartuses juutide ees, palus Pilaatuselt, et ta tohiks Jeeuse ihu ristilt maha võtta. Küll aga ei teinud ta seda üksi, vaid koos Nikodeemusega, kes tõi kaasa segatud mürri ja aaloet ligi sada naela. Nad mähkisid Jeesuse linastesse riietesse lõhnarohtudega, mis oli juutide matmisviis. Selles paigas, kus Jeesus oli risti löödud, oli aed ja selles aias oli haud, kuhu nad Jeesuse asetasid.
Ida-Timor 2022. aasta taliolümpiamängudel

Ida-Timor osales 2022. aasta taliolümpiamängudel Pekingis ühe sportlasega.
Ida-Timorit esindas Yohan Goutt Goncalves, kes võistles mäesuusatamises oma kolmandatel olümpiamängudel.
Kalle Jalkanen

Kalle Jalkanen (10. mai 1907 Suonenjoki – 5. september 1941 Kirjasalo) oli Soome murdmaasuusataja.
Jalkanen saavutas Saksamaal Garmisch-Partenkirchenis toimunud 1936. aasta taliolümpiamängudel rahvuskangelase tuntuse, kui tõi 10. veebruaril toimunud 4×10 km teatevõistluses oma viimase vahetusega Soome olümpiavõitjaks. Viimasesse vahetusse minnes oli Jalkanen norrakast Bjarne Iversenist maas üks minut ja 23 sekundit. Kui 10 kilomeetrist oli sõidetud pool sai Jalkanen juba Iverseni kätte. Ühel laskumisel Jalkanen sülitas ja samal ajal kukkusid ka tema kunsthambad lumme. Ta suundus neid üles võtma ja norrakas pääses uuesti juhtima. Pool kilomeetrit enne finišit sai ta Iverseni uuesti kätte ja võitis lõpuks kuue sekundiga. Jalkaneni etapiaeg (39.14) oli võistluses kõige kiirem. 12. veebruaril toimunud 18 kilomeetri individuaaldistantsil Jalkanenil nii hästi ei läinud, kui lõpetas alles 18. kohaga ja kaotas võitjale ligi viie minutiga.
1937. aasta maailmameistrivõistlustel Prantsusmaal Chamonix's sõitis 4×10 km teatevõistluses Jalkanen taas viimast vahetust, kuid seekord kaotati Norra võistkonnale ligi minutiga ja tuli leppida hõbemedaliga. 18 km individuaaldistantsil võitis Jalkanen norralase Lars Bergendahli järel hõbemedali. 50 km distantsil oli Jalkanen neljas ja kaotas pronksmedali võitnud itaallasele Vincenzo Demetzile vaid kuue sekundiga.
Kodustel 1938. aasta maailmameistrivõistlustel Lahtis võitis Jalkanen 18 km distantsil pronksmedali ja tuli 50 km distantsil maailmameistriks (võiduaeg 4:06.09), edestades hõbemedali võitnud kaasmaalast Alvar Rantalahtit enam kui nelja ja poole minutiga. Teatevõistluses Jalkanen ei osalenud, sest see toimus vaid päev pärast 50 km võistlust.
1939. aasta maailmameistrivõistlustel Poolas Zakopanes jäi Jalkanen 18 km distantsil neljandaks. Ta võttis osa 1941. aasta veebruaris Itaalias Cortina d’Ampezzos toimunud mitteametlikest maailmameistrivõistlusest, kus tema parimaks kohaks jäi 50 km distantsil saadud seitsmes koht.
Kuigi Jalkanen tuli olümpiavõitjaks ja maailmameistriks ei tulnud ta karjääri jooksul kordagi Soome meistriks.
Jalkanen hukkus 1941. aasta septembris jätkusõjas Ingerimaal, kui astus miini otsa.
Jalkanen oli abielus ja tal on kaks tütart, kellest viimane sündis pärast tema surma.
Saudi Araabia 2022. aasta taliolümpiamängudel

Saudi Araabia osales 2022. aasta taliolümpiamängudel Pekingis ühe sportlasega. See oli esimene kord, kui Saudi Araabia sportlane taliolümpiamängudel võistles.
Saudi Araabiat esindas mäesuusataja Fayik Abdi.
Sakkeus

Sakkeus on tegelane uues testamendis Luuka evangeeliumis. Ta on tölnerite ehk maksukogujate ülem Jeerikos. Tema loos saabub Jeesus Jeerikosse rahvahulgas ning lühikest kasvu Sakkeus ronib tema nägemiseks mooruspuu otsa. Kui Jeesus teda näeb, kutsub ta mehe alla ja teatab, et jääb tema juurde öömajale. See pahandab ümbritsevaid inimesi, sest Sakkeus on oma ameti tõttu patune. Kuid Jeesuse kutse peale lubab Sakkeus kinkida poole oma varandusest vaestele ja võetud liigkasu neljakordselt tagasi maksta. Selle peale lubab Jeesus, et Sakkeuse koda on Jumala poolt päästetud. [Lk 19:1-10]
Nimi.
Sakkeuse heebreakeelne vorm on Sakkai, mis on tõenäoliselt lühend Sakarjast, mis oli ristija Johannese isa nimi. Sakkeus (Zakchaios) tähendab heebrea keeles süüta või püha.
Kumran

Kumran [kumra:n] (ka "Qumran", heebrea keeles קומראן; araabia keeles خربة قمران "Khirbet Qumran") on paik, kus asuvad juudi asula varemed, mis asuvad Juuda kõrbes umbes 1,5 km kaugusel Surnumerest loodes Iisraeli okupeeritud Palestiina aladel (Läänekallas), Iisraeli Kalya asula ja Kibutsi lähistel, Kumrani vadi suudmealal.
Kumranis teostati Roland Guérin de Vaux' (1903–1971) juhtimisel arheoloogilised väljakaevamised aastatel 1951–1956. 160 ruutmeetrisel alal avastati judaismi lahkusuliste esseenide keskse asula varemed sh looduslikud ning inimtekkelised koopad ja tunnelid mudakivist platool. Asula loodi Johannes Hyrkanuse (134–104 eKr) valitsemisperioodil ja vallutati roomlaste poolt Juudi sõja ajal 68 pKr, pärast mida rajati sinna garnison, mis oli roomlaste kasutuses umbes aastani 73 pKr.
Asulas asus ühise majapidamise, ühiste söömaaegade ja usutalituste paik, kus lisaks leidus koosoleku- ja söögisaal, köök, skriptoorium, töökojad, laoruumid, veemahutid, koguduse liikmete eluruumid paiknesid lähedal asuvates koobastes.
Kumrani koobastest leiti aastatel 1946–1956 kokku 12 rullraamatut ja umbes 40 000 katkendit heebrea- ja arameakeelseid nahk- ja papüüruskäsikirju, mis pärinevad vahemikust 200 eKr – 68 pKr. Kokku 400 teksti, millest 175 on piiblitekstid: kõik vana testamendi raamatud (va Estri raamat), neist tuntuim on terviklik Jesaja rullraamat, kommentaarid Nahumi ja Habakuki raamatule ning esimese Moosese raamatu arameakeelne apokrüüfiline ümberjutustus. Lisaks piiblitekstidele leiti juudi esseenide koguduse põhikiri, psalmid, elukorralduse range eeskiri, kirjutis valguse poegade sõjast pimeduse poegade vastu. Leitud kirjandusel on suur väärtus nii vana kui ka uue testamendi raamatute ja nende kirjutamise ajastu mõistmisele.
Kumranist ja mujalt Surnumere äärest pärinevaid käsikirju uurib semiidi filoloogia haru kumranoloogia.
Iisraeli loodus- ja pargiamet võttis ala üle 1967. aastal pärast Kuuepäevase sõja lõppu, kui Iisrael okupeeris Jordani läänekalda ja hõivas Kumrani. Sellest ajast peale on Iisrael teinud piirkonnas suuri investeeringuid, et kehtestada Kumrani koopad kui "ainulaadse Iisraeli juudi pärandi" paik. Iisraeli loodus- ja pargiamet on loonud Kumrani seniseid ja uusi leide käsitleva informatiivse veebilehekülje.
Kumrani varemete lugu on Eestis uurinud Kristiina Vaiksalu (Tartu Ülikooli usuteaduse magister, EELK liige ning Kirik &amp; Teoloogia toimetuskolleegiumi liige.) Eesti keeles on Kumrani käsikirjadest ilmunud romaan "Koobas Surnumere ääres".
Taddeus

Taddeus (kreeka keeles Θαδδαῖος; koptikeelne: ⲑⲁⲇⲇⲉⲟⲥ; süüria/aramea keeles ܝܗܘܕܐ ܫܠܝܚܐ) oli Uue Testamendi järgi üks Jeesuse kaheteistkümnest apostlist. Üldiselt samastatakse teda Juudasega (inglise keeles Jude kreeka keeles Ἰούδας Ἰακώβου), teda tuntakse ka Jaakobuse Juuda, Juudas Taddeuse või Lebbaeuse nime all.
Katoliku kirjanik Michal Hunt oletab, et Juudas Taddaeus sai tuntuks Juudasena pärast seda, kui varased Uue Testamendi tõlkijad, kes tõlkisid Uue Testamendi kreeka keelest inglise keelde, püüdsid teda eristada Juudas Iskariotist ja lühendasid hiljem tema eesnime. Enamik Uue Testamendi versioone teistes keeltes kui inglise ja prantsuse keeles viitavad Juudasele ja Juudale sama nime all.
Armeenia Apostlik Kirik austab Taddeust koos püha Bartolomeusega oma kaitsepühakuna, ka Rooma-katoliku kirikus on ta meeleheitlike juhtumite ja kadunud juhtumite kaitsepühak.
Teda kujutatakse ikoonidel sageli leek pea ümber. See kujutab tema kohalolekut nelipühal, mil ta koos teiste apostlitega koges Püha Vaimu. Teine levinud kujutamise viis on Juudas, kes hoiab käes Jeesuse Kristuse kujutist, mida tuntakse Edessa kujutisena. Mõnel juhul on teda kujutatud hoidmas kirjarulli või raamatut (Juuda kiri).
Uus Testament.
Juudas eristub selgelt Juudas Iskariotist, teisest apostlist ja hilisemast Jeesuse reeturist. Nii Juudas kui ka Juudas on Uue Testamendi koine-kreeka keele originaaltekstis esineva nime Ὶούδας tõlked, mis omakorda on kreekakeelne variant nimest Juuda (Y'hudah), mis oli tol ajal juutide seas levinud. Enamikus muudes piiblikeeltes peale inglise ja prantsuse keele on Juudas ja Juudas nimetatud sama nime all.
Peale Juudas Iskarioti mainitakse Uues Testamendis Juudast või Juudast kuus korda, neljas erinevas kontekstis:
"Jaakobuse Juudas", üks kaheteistkümnest apostlist (Luuka 6:16 ja Apostlite teod 1:13);
"Juudas (mitte Juudas Iskariot)", ilmselt apostel (Jh 14:22);
Jeesuse vend (Mt 13:55, Mk 6:3);
Nimega Taddeus on teda mainitud kaks korda:
"Mt 10:3 Filippus ja Bartolomeus, Toomas ja tölner Matteus, Jaakobus, Alfeuse poeg, ja Taddeus,"
"Mk 3:18 ja Andrease ja Filippuse ja Bartolomeuse ja Matteuse ja Tooma ja Jaakobuse, Alfeuse poja, ja Taddeuse ja Siimon Kananaiose"
Surm.
Traditsiooni kohaselt suri püha Taddeus märtrisurma umbes 65. aastal pKr Beirutis, Rooma Süüria provintsis. Kirves, mida ta sageli piltidel käes hoiab, sümboliseerib viisi, kuidas ta tapeti.
Kalidou Koulibaly

Kalidou Koulibaly (sündinud 20. juunil 1991 Saint-Dié-des-Vosges'is) on Prantsusmaal sündinud Senegali jalgpallur, kes mängib keskkaitsjana Saudi Araabia kõrgliiga klubis Al Hilal ja Senegali jalgpallikoondises.
Ta sündis Prantsusmaal Senegali päritolu vanemate perekonnas.
Hooajal 2010–11 debüteeris ta Prantsusmaa esiliigaklubis FC Metz. Aastatel 2012–2014 mängis ta Belgia kõrgliigaklubis Genk.
Aastatel 2014–2022 mängis ta Itaalia kõrgliigaklubis Napoli. Hooaegadel 2015–16, 2016–17, 2017–18 ja 2018–19 valiti Koulibaly Itaalia kõrgliiga hooaja sümboolsesse koosseisu. Hooajal 2018–19 valiti ta lisaks Itaalia kõrgliiga hooaja parimaks kaitsjaks.
2022. aasta juulis siirdus Koulibaly umbes 33 miljoni naelsterlingi eest Londoni Chelseasse, kellega sõlmis nelja-aastase lepingu.
Aastatel 2011–2012 mängis Koulibaly Prantsusmaa kuni 20-aastaste koondises, kellega osales 2011. aastal juunioride maailmameistrivõistlustel, kus saavutati neljas koht. Senegali jalgpallikoondises tegi ta debüüdi 5. septembril 2015 mängus Namiibia vastu. Ta on kuulunud Senegali koondisse 2018. aasta maailmameistrivõistlustel ning 2017., 2019. ja 2022. aasta Aafrika rahvaste karikavõistlustel. 2019. aasta Aafrika rahvaste karikavõistlustel, kus saavutati teine koht, valiti Koulibaly turniiri sümboolsesse koosseisu. 2022. aastal tuli ta Senegali koondisega Aafrika meistriks.
Kognitiivne mõjutus

Kognitiivne mõjutus on sõjanduskontekstis sihtriigi avaliku arvamuse ja sihtrühmade mõtlemise muutmine. Selle eesmärk on mõjutada riigisisest avalikku poliitikat ning nõrgendada, õõnestada ja naeruvääristada sihtriigi asutusi. Kognitiivne mõjutus koosneb meetodite ja toimingute kogumist, mille eesmärk on suunata vastast end ise hävitama. KGB-s nimetati seda refleksiivse kontrolli meetodiks. Rünnaku alla sattunud isik teeb vabatahtlikult enesele kahjulikke otsuseid, mõistmata, et teda on selleks väljastpoolt suunatud. Ühiskondliku koosmeele järjepidev lõhestamine, valeteabe või pooltõdede süsteemne levitamine ja riigisisese vaenu õhutamine sihtrühmade meelte ja tajude mõjutamiseks moodustavad kognitiivse mõjutamise meetodid. Mõjutustegevus pole tähendus- ja komberuumi kampaaniapõhine muutmine, vaid kestab aastakümneid.
Kognitiivne mõjutus on suunatud ühiskonna killustamise ja kaitsetahte nõrgestamisele. Vahenditeks on majanduslik sõltuvus, hirmutamine, lõhestamine, ajalooliste jutustuste teisendamine jms. Näiteks Vene vägede koondus Ukraina piiride äärde alates 2021. aastast on kognitiivne mõjutus.
Gotthardi raudteetunnel

Gotthardi raudteetunnel (aruandlusmärgiga GBT; saksa keeles "Gotthard-Basistunnel", prantsuse keeles "Tunnel de base du Saint-Gothard", itaalia keeles "Galleria di base del San Gottardo", romanši keeles "Tunnel da basa dal Son Gottard") on Alpe läbiv raudteetunnel Šveitsis. See avati 1. juunil 2016 ja alustas tööd sama aasta 11. detsembril. Pikkusega 57,09 km on see maailma pikim raudtee- ja sügavaim liiklustunnel. See asub Sankt Gotthardi kuru kulgemisjoone keskmes ja on kolmas tunnel Gotthardi tunneli ja Gotthardi maanteetunneli järel, mis ühendab Uri ja Ticino kantoneid.
Erstfeldi ja Bodio vaheline ühendus koosneb kahest üherajalisest tunnelist, mis läbivad maa all Sedrunit Graubündeni kantonis.
Pape Gueye

Pape Alassane Gueye (sündinud 24. jaanuaril 1999 Montreuil's) on Prantsusmaal sündinud Senegali jalgpallur, kes mängib kaitsva poolkaitsjana Hispaania kõrgliigaklubis Sevilla ja Senegali jalgpallikoondises.
Gueye alustas klubikarjääri Le Havre'is, debüteerides Prantsusmaa esiliigas 2017. aasta mais.
2020. aastal oli ta lähedal liitumisele Inglismaa klubi Watfordiga, kuid sõlmis sama aasta juulis nelja-aastase lepingu Prantsusmaa kõrgliigaklubiga Marseille Olympique. 2023. aasta jaanuaris läks ta Marseillest hooaja lõpuni laenule Sevillasse.
2017. aastal mängis Gueye Prantsusmaa kuni 18- ja kuni 19-aastaste koondistes. Senegali jalgpallikoondises debüteeris ta 14. novembril 2021 Aafrika rahvaste karikavõistluste valikmängus Kongo vastu. 2022. aastal tuli ta Senegali koondisega Aafrika meistriks. Samal aastal kuulus ta Senegali koondisse 2022. aasta maailmameistrivõistlustel.
Žagariņi

Žagariņi (ka Celciems) on küla ("skrajciems" ehk hajaküla) Lätis Tukumsi piirkonnas Kandava vallas.
Küla asub valla põhjaosas.
Žagariņis asub Elki kalmistu. Elki kalmistu lehis ümbermõõduga 3,4 ha kõrgusega 25,4 meetrit on looduskaitse all.
Aastal 1999 oli külas 15 elanikku.
Rūmene

Rūmene on küla ("vidējciems") Lätis Tukumsi piirkonnas Kandava vallas.
Küla asub valla põhjaosas merepinnast 80 meetri kõrgusel ja jääb valla keskusest Kandavast 4 ning Riiast 96 kilomeetri kaugusele.
Asula on tekkinud endise Rūmene mõisa ("Ruhmen") keskuse juurde. Mõisakompleksi kuuluvad häärber, tallid, meierei ja park. Aastail 1999–2021 kuulus küla Kandava piirkonda.
Külas asuv Rūmene allee on looduskaitse all.
Aastal 2006 oli külas 75 elanikku.
Līgas dzirnavas

Līgas dzirnavas (vanasti ka Līga, tõlkes "Līga veski") on küla ("mazciems") Lätis Tukumsi piirkonnas Kandava vallas.
Küla asub valla kirdeosas Līgupe jõe kaldal ja maantee A10 ääres. Asula jääb valla keskusest Kandavast 4 ja Riiast 89 kilomeetri kaugusele.
Asula on tekkinud endise Līga karjamõisa ("Liegenhof, Ligen") ja Līga vesiveski juurde. Aastail 1999–2021 kuulus küla Kandava piirkonda.
Aastal 2006 oli külas 37 elanikku.
Kandavas stacija

Kandavas stacija (vanasti ka Bebrupe, tõlkes "Kandava raudteejaam") on küla ("vidējciems") Lätis Tukumsi piirkonnas Kandava vallas.
Küla asub valla kirdeosas merepinnast 57 meetri kõrgusel Bebrupe jõe kaldal ja maantee A10 ääres. Sinna jääb Riia-Ventspilsi raudtee Kandava raudteejaam. Asula jääb valla keskusest Kandavast 8 ja Riiast 92 kilomeetri kaugusele.
Asula on tekkinud Kandava raudteejaama juurde. Aastail 1999–2021 kuulus küla Kandava piirkonda. Seal asub puidutööstuse Latlaft filiaal.
Aastal 2006 oli külas 181 elanikku.
Smiltene piirkond

Smiltene piirkond on 1. järgu haldusüksus (piirkond) Lätis.
Piirkond moodustati 2021. aastal, kui endised Ape, Rauna ja Smiltene piirkond ühendati uueks omavalitsusüksuseks.
Dekreediaeg

Dekreediaeg on Nõukogude Liidus kolme dekreediga aastail 1930–1931 kehtestatud ajaarvestus, mis oli vööndiajast üks tund edasi nihutatud kellaaeg. Ajavööndis GMT+2 nimetati dekreediaega GMT+3 Moskva ajaks. Ametlikult kaotati dekreediaeg Nõukogude Liidu lagunemisel 1991. aastal, aga piirkonniti muutus ajaarvestus Nõukogude Liidus mitmeid kordi.
Eesti annekteerimisel Nõukogude Liidu poolt rakendus dekreediaeg ka Eestis. Dekreediaja rakendamine peatati Eesti NSV Ministrite Nõukogu 20. märtsi 1989 määrusega. Aastail 1981–1988 rakendati kevadest sügiseni vööndiajast tunni võrra nihutatud dekreediajale veel täiendavalt tund aega edasi nihutatud nn suveaega.
Sametpuravik

Sametpuravik ("Xerocomus") on puravikuliste sugukonda kuuluv seeneperekond.
Kanarbikulilla

Kanarbikulilla või kanarbikuroosa on punaka või tumeroosa poole kalduv violetne värvitoon, mis sarnaneb kanarbikuõite värvusega.
Värvitooni nimetust kasutatakse tekstiilide ja lõngade värvuse kirjeldamiseks.
Variatsioonid.
RAL Classic värvikaardi toon 4003 "Erikaviolett" on lillakasroosa .
Pantone värvitoon 14-4110 "Heather" on kahvatu lillakassinine , 14-3911 "Purple Heather" on sellest lillakam, meenutades "gris de lin"'i , toon 17-1608 "Heather Rose" on punakaslilla .
ISCC-NBS-i värvide tähistamise süsteemi värvinimede käsiraamat "Color: universal language and dictionary of names" määratleb kanarbikulillat ("Purple Heather") keskmise purpurlillana ("Moderate purple") , kanarbikuvärvi ("Heather") hallika purpurlillana , hallika punakaslillana või hallika lillakaspunasena .
Sulp

Sulp (mõnel pool ka "mõskma" ja "ape") on aganate või hekslitega ning jahuga segatud jook loomadele.
Sulbi valmistamisel aganad ja õle- või heinahekslid hautati või valati üle kuuma veega. Lisati jahu, toidujäätmeid, vahel ka piima ja veidi soola. Sulpi anti peamiselt vasikatele, lüpsilehmadele ja tööhärgadele. 
Sulp on ka pehme pudrutaoline muda, jää, lume vms mass.
Albaania 2022. aasta taliolümpiamängudel

Albaania osales 2022. aasta taliolümpiamängudel Pekingis ühe sportlasega. See oli viies kord, kui Albaania taliolümpiamängudest osa võttis.
Albaaniat esindas mäesuusataja Denni Xhepa.
Ivi Tafel

Ivi Tafel (neiupõlvenimi Ivi Maasikamäe; sündinud 6. septembril 1947) on eesti nahakunstnik, Eesti Nahakunstnike Liidu liige.
Ta on lõpetanud Eesti Riikliku Kunstiinstituudi nahakunsti eriala ja õpetanud nahkehistööd Tallinna Kanutiaia noortemajas. On osalenud käsitöölaatadel.
Looming.
Ivi Tafeli loomingut iseloomustavad erksavärvilised ja rõõmsad kompositsioonid. Sekka leidub ka talle omase huumoriga rikastatud muheda kiiksuga disaine. Ta on oma loomingus keskendunud valdavalt sellistele igapäevastele tarbeesemetele nagu prillitoosid, võtmehoidjad, eri mõõdus käekotid ja mitmesugused meened. Enamasti on tegu ainueksemplaridega, harvem satub sekka ka eritellimusel kordustöid.
Christoph I (Baden)

Christoph I (13. november 1453 – 19. aprill 1527) oli Badeni markkrahv aastatel 1475–1515.
Elu.
Christoph oli markkrahv Karl I ja Austria Katharina vanem poeg.
Ta sai oma isa poolt Pfalzile ja selle liitlastele kaotatud territooriumid tagasi. Christoph manööverdas neid territooriume ühendatuna oma poja ja järglase Philipp I alluvusse, kuid Prantsusmaa Louis XII nurjas tema jõupingutused. 1479. aastal viidi Badeni markkrahvkonna keskus Hohenbadeni linnusest Baden-Badeni uude lossi "(Neues Schloss)", mille ta oli ehitanud. 
1489. aastal sai Christoph Švaabi Liidu liikmeks. See oli osa tema jõupingutustest rahumeelseks kooseksisteerimiseks oma naabritega (eriti Württembergi ning Weili ja Strasbourgi linnadega). Selle Edela-Saksamaa pakti kaitsel edendas Christoph oma valitsemisala sisemist arengut.
Christophi 1495. aasta viinamarjakasvatusseadus oli suur samm Badenis toodetud veini kvaliteedi parandamisel. Tema naine Ottilie oli kuulsast veinimeistrite perekonnast Kraichgaus, Katzenelnbogeni krahvidest.
Aastaks 1503 vastutas Christoph kõigi Badeni maade ühendamise eest, kui Baden-Sausenbergi liin hääbus. 1515. aastal, enne oma surma, jaotas ta markkrahvkonna oma poegade Philippi, Bernhardi ja Ernsti vahel. Kuid Philipp tema järglasena suri lastetuna ning tema osa läks tema vendadele Bernhardile ja Ernstile. Seega asutas Bernhard niinimetatud Baden-Badeni "Bernhardiini liini" ja Ernst asutas Baden-Durlachi "Ernestiini liini".
Abielu ja lapsed.
Christoph abiellus 30. jaanuaril 1469 Katzenelnbogeni krahvi Philipp I lapselapse Ottilie von Katzenelnbogeniga (u. 1451 – 15. august 1517). Nad said järgmised lapsed:
Elustiil

Elustiil/eluviis on isikupärasel käitumismudelil põhinev elamisviis, mida mõjutavad väärtused, hoiakud ja elutingimused ning mis avaldab mõju tervisele.
Näited mõiste kasutusest.
Ingliskeelsele mõistele "lifestyle" vastavad eesti keeles nii elustiil, eluviis kui ka elulaad. Elustiil on isikupärane elulaad (askeetlik, külluslik, omapärane elustiil). Eluviis on elamisviis, elulaad (nt istuv eluviis, korratud eluviisid). Elustiil on individuaalne või grupiviisiline eluviis, millega erinetakse sama elulaadi kandjatest.
Eluviisi on defineeritud veel järgmiselt:
Eesti keeles peetakse elustiili moe ja trendiga seotuks ja eluviis seondub harjumuste ja tegevustega.
Näiteks:
Elustiili seos tervisega.
Elustiil omab suurt mõju inimese tervisele. Näiteid elustiili seostest tervisega:
Seos tervisekäitumisega.
Tervisekäitumisega seoses kasutatakse eesti keeles rohkem mõistet ´eluviis`:
Samas liitmõistena kasutatakse ka eesti keeles tervisekäitumisega seoses pigem mõistet ´elustiil`, näiteks: 
Elulaad ja elustiil.
Elustiil ja elulaad on kindlas vastastikuses seoses:
Elustiil kui liitmõiste.
Mõistet "lifestyle" kasutatakse sageli liitmõistena, eesti keelde tõlgituna kasutatakse nende liitmõistete puhul nii eluviisi kui elustiili mõistet.
Eluviisi kasutatakse näiteks: tervislik eluviis "(healthy lifestyle)", istuv eluviis "(sedentary lifestyle)", aktiivne eluviis "(active lifestyle):"
Elustiili mõistet kasutatakse liitmõistetes eesti keeles järgmiselt: moodne elustiil "(modern lifestyle)," elustiili nõustamine "(lifestyle counseling)", elustiili nõuanne "(lifestyle advice)", elustiili muutmine "(lifestyle modification)", elustiili muutused "(lifestyle changes)."
Liitmõiste elustiili nõustamine "(lifestyle counseling)" kasutamise näited:
Mõiste iseloomulikud tunnused.
´Elustiili` mõistet analüüsides on kõige sagedamini välja toodud järgmisi iseloomulikke tunnuseid: 
Piiripealsed ja lähedased mõisted.
Piiripealsed mõisted sisaldavad uuritava mõiste tunnuseid, kuid mitte kõiki. Piiripealsed mõisted võivad isegi sisaldada enamusi kriteeriumitest, kuid erinevad oluliselt ühes neist.
Mõiste, mis sisaldab seost väärtuste, hoiakute, elamistingimuste ja käitumismudeliga, aga ei sisalda seost tervisega ja krooniliste haigustega:
Mõiste, mis sisaldab seost elamistingimuste ja käitumismudeliga, aga ei sisalda seost väärtuste ja hoiakutega ega tervisega ja krooniliste haigustega:
Mõiste, mis sisaldab seost elamistingimustega, aga ei sisalda seost käitumismudeliga, väärtuste ja hoiakutega ega tervisega ja krooniliste haigustega:
Lähedased mõisted on seotud uuritava mõistega, kuid ei sisalda selle iseloomulikke tunnuseid.
Vastandid on selged näidised, mida uuritav mõiste ei tähenda.
Mõiste eeltingimused ja tagajärjed.
Elustiili mõiste eeltingimusteks on:
Elustiili mõiste tagajärjed on:
Mõiste teoreetiline ja operatsionaalne definitsioon.
Teoreetiline definitsioon:
Operatsionaalne definitsioon:
Martin Ponsiluoma

Karl Martin Ponsiluoma (sündinud 8. septembril 1995 Östersundis) on Rootsi laskesuusataja. 
2021. aasta laskesuusatamise maailmameistrivõistlustel tuli ta 10 km sprindis maailmameistriks. 4 × 7,5 km teatesõidus sai ta Rootsi meeskonna koosseisus hõbemedali ja segateatesõidus pronksmedali.
Tema isa Jyrki Ponsiluoma on endine Rootsi murdmaasuusataja.
Ungari 2022. aasta taliolümpiamängudel

Ungari osales 2022. aasta taliolümpiamängudel Pekingis 14 sportlasega, kes võistlesid 5 spordialal.
Olümpiavõitjaks tuli lühirajakiiruisutaja Liu Shaoang.
BMW N55

BMW N55 on turboga kuuesilindriline reasasetusega bensiinimootor, mida hakati tootma 2009. aastal. N55 asendas BMW N54 mootori ja võeti esmakordselt kasutusele F07 5. seeria Gran Turismos.
N55 oli BMW esimene kuuesilindriline mootor, millel kasutati "twin-scroll" turbolaadurit. Samuti võitis see aastatel 2011–2013 kolm järjestikust Wardi 10 parima mootori (Ward's 10 Best Engines) auhinda.
Pärast BMW B58 mootori kasutuselevõttu 2015. aastal hakati N55-st järk-järgult loobuma.
BMW S55.
BMW S55 on N55 suure jõudlusega versioon, mida kasutavad F80 M3, F82 M4 ja F87 M2 Competition/CS.
Tanel Visnap

Tanel Visnap (sündinud 23. septembril 1992) on eesti kergejõustiklane, kurtide maailmameister 100 m ja 200 m jooksus (2021) ja neljakordne kurtide olümpiavõitja.
Visnap lõpetas 2012. aastal Valga Gümnaasiumi ning 2016. aastal Tartu Ülikooli filosoofiateaduskonna eesti keele alal bakalaureuse kraadiga.
Sportlik karjäär.
Visnap hakkas kergejõustikuga tegelema 2004. aastal Raimond Lutsu käe all, praegu on tema treener Tiina Torop. 
Tema isiklikud ja Eesti kurtide rekordid on: 60 m 6,79 (2023), 100 m 10,54 (2021), 200 m 21,46 (2021), kõrgushüpe 1.96 (2019), kaugushüpe 7.43 (2022).
Kurtide maailmameistrivõistlused.
2019. aastal Tallinnas toimunud kurtide kergejõustiku sisemaailmameistrivõistlustel võitis Tanel Visnap pronksmedali kaugushüppes ja seitsmevõistluses.
2021. aastal Poolas Lublinis toimunud kurtide maailmameistrivõistlustel võitis Tanel Visnap kaks kuldmedalit ja ühe pronksi. 100 m jooksu võitis ta ajaga 10,54 ning 200 m jooksu ajaga 21,46, mis on uued kurtide maailmameistrivõistluste rekordid. Lisaks võitis ta kaugushüppes pronksmedali tulemusega 7.00.
Kurtide suveolümpiamängud.
2022. aastal osales ta XXIV kurtide suveolümpiamängudel Brasiilias Caxias do Sulis, kus võitis meeste kaugushüppes kuldmedali isikliku rekordiga 7.43. Visnapi tulemus oli kurtide olümpiamängude kõigi aegade teine resultaat – temast kaugemale (7.63) on hüpanud vaid Dean Barton-Smith Uus-Meremaalt (1989. aastal Christchurchis). Lisaks võitis ta kõrgushüppes pronksmedali tulemusega 1.83.
2025. aasta kurtide suveolümpiamängudel Tokyos võitis Tanel Visnap kuldmedali 100m jooksus ajaga 10,58, mis on mängude rekordit tähistav tulemus. Varasem tipptulemus 10,61 oli ameeriklase Wendelly Gaskin Junioril nimel. Ta saavutas esikoha ka 200 m jooksus ajaga 21,54 ning kaugushüppes tulemusega 7.24.
Kurtide Euroopa meistrivõistlused.
Kurtide Euroopa meistrivõistlustel on Visnap võitnud kõrgushüppes kulla, kaugushüppes hõbeda ja 100 m jooksus pronksi (kõik 2023. aastal).
Eesti meistrivõistlused.
2023. aasta Eesti meistrivõistlustel kergejõustikus võitis Visnap kaugushüppes kuldmedali tulemusega 7.42, 100 m jooksus oli ta kolmas ajaga 10,85.
2024. aasta Eesti meistrivõistlustel kergejõustikus võitis ta uuesti kuldmedali kaugushüppes tulemusega 7.35 ja pronksmedali 100 m jooksus ajaga 10,63.
Eesti sisekergejõustikumeistrivõistlustel on Visnap võitnud kulla 2022. aastal 200 m jooksus (21,88) ning hõbeda 2023. aastal (21,92). Lisaks on tulnud 4 korral medalivõitjaks 60 m jooksus (2021–2024).
California kullapalavik

California kullapalavik (1848–1855) oli ulatuslik rändelaine Californiasse, mis algas pärast James W. Marshalli kullaleidu 24. jaanuaril 1848 Coloma asula ligidal Sutter's Milli saeveskis. 1855. aastaks oli piirkonda saabunud ligi 300 000 inimest nii Ameerika Ühendriikidest kui mitmetest välisriikidest.
Kullast saadud majanduslik tulu elavustas Ameerika Ühendriikide majanduselu märgatavalt ning järsu elanikkonna kasvu tõttu sai California 1850. aastal osariigi staatuse. Samas halvendas kullapalavikuga kaasnev tunduvalt California põliselanike olukorda, keda tabas täiendav rahvastiku vähenemine haigusepuhangute, näljahädade ja California genotsiidi tõttu.
Sloveenia 2022. aasta taliolümpiamängudel

Sloveenia osales 2022. aasta taliolümpiamängudel Pekingis 44 sportlasega, kes võistlesid 7 spordialal.
Baižas

Baižas on küla ("mazciems") Lätis Smiltene piirkonnas Drusti vallas.
Küla asub valla kaguosas. Aastail 1999–2021 kuulus küla Rauna piirkonda.
Põrgu (täpsustus)

Põrgu on paik, kus hinged pärast surma kannatavad.
Põrgu võib olla veel:
Dūķi

Dūķi on küla ("mazciems") Lätis Smiltene piirkonnas Drusti vallas.
Küla asub valla kaguosas Dūķise järve kaldal. Seal asub Dūķi bussipeatus. Aastail 1999–2021 kuulus küla Rauna piirkonda.
Dūķi järveasula on muinsusmälestisena riikliku kaitse all. Kohaliku kaitse all on Ješki muinaskalmed.
Aastal 2007 oli külas 8 elanikku.
Jaundrusti

Jaundrusti (vanasti ka Jaundrustu muiža, tõlkes "Jaundrusti mõis") on küla ("mazciems") Lätis Smiltene piirkonnas Drusti vallas.
Küla asub valla kaguosas Jaundrusti järve kaldal. Seal asub Jaundrusti bussipeatus. Aastail 1999–2021 kuulus küla Rauna piirkonda.
Aastal 2007 oli külas 26 elanikku.
Sayaka Murata

Sayaka Murata (jaapani keeles 村田沙耶香 "Murata Sayaka", sündinud 14. augustil 1979 Inzais) on jaapani (nais)kirjanik. 
Murata on lõpetanud Tamagawa ülikooli kirjanduse alal. 
Ta on pälvinud 2009. aastal Noma kirjandusauhinna uustulnuka kategoorias ja 2013. aastal Yukio Mishima auhinna. 2016. aastal pälvis ta Akutagawa auhinna romaani "Inimene helendavast klaaskastist" eest.
Vāgāni

Vāgāni (ka Grantskalni) on küla ("mazciems") Lätis Smiltene piirkonnas Drusti vallas.
Küla asub valla lõunaosas Plinka jõe kaldal. Aastail 1999–2021 kuulus küla Rauna piirkonda.
Aastal 2007 oli külas 14 elanikku.
Mīlakšas

Mīlakšas on küla ("mazciems") Lätis Smiltene piirkonnas Drusti vallas.
Küla asub valla kirdeosas Palsa jõe kaldal. Seal asub Mīlakšase bussipeatus. Aastail 1999–2021 kuulus küla Rauna piirkonda.
Küla lähistel asuvad Lejasmīlakši muinaskalmed ehk Kalmemägi on muinsusmälestisena riikliku kaitse all.
Mostafa Mohamed

Mostafa Mohamed Ahmed Abdallah (araabia keeles مصطفى محمد أحمد عبد الله; sündinud 28. novembril 1997 Gizas) on Egiptuse jalgpallur, kes mängib ründajana Prantsusmaa kõrgliigaklubis Nantes ja Egiptuse jalgpallikoondises.
Ta alustas klubikarjääri Egiptuse klubis Zamalek. Egiptuse kõrgliigas debüteeris ta hooajal 2016–17 El Dakhleya meeskonnas.
2021. aasta veebruaris läks ta Zamalekist laenule Türgi kõrgliigaklubisse Galatasaray. Hooajal 2020–21 lõi ta Türgi kõrgliigas 16 mänguga kaheksa väravat. 2021. aasta lõpus sõlmis ta Galatasarayga püsiva lepingu. 2022. aasta juulis läks ta Galatasarayst laenule Nantes'i.
2019. aastal tuli Mohamed Egiptuse kuni 23-aastaste koondisega Aafrika omavanuste meistriks. Turniiril oli ta nelja väravaga suurim väravakütt. Egiptuse jalgpallikoondises debüteeris ta 23. märtsil 2019 Aafrika rahvaste karikavõistluste valikmängus Nigeri vastu. Koondisekarjääri esimese värava lõi ta 5. septembril 2021 MM-i valikmängus Gaboni vastu. Ta kuulus Egiptuse koondisse 2022. aasta Aafrika rahvaste karikavõistlustel, kus saavutati teine koht.
Habib Maïga

Habib Digbo G'nampa Maïga (sündinud 1. jaanuaril 1996 Gagnoas) on Elevandiluuranniku jalgpallur, kes mängib kaitsva poolkaitsjana Ungari kõrgliigaklubis Ferencváros ja Elevandiluuranniku jalgpallikoondises.
Ta alustas klubikarjääri Prantsusmaa klubis AS Saint-Étienne, debüteerides Prantsusmaa kõrgliigas 2017. aasta märtsis. Esimese värava lõi ta Prantsusmaa kõrgliigas sama aasta 14. oktoobril oma hilisema koduklubi FC Metzi vastu.
Hooaja 2017–18 teises pooles oli ta laenul Venemaa kõrgliiga klubis Tula Arsenal, kuid sai Venemaa kõrgliigas kirja vaid ühe kohtumise. 2018. aasta juunis siirdus ta laenule FC Metzi, mis mängis toona Prantsusmaa esiliigas. 2019. aastal kindlustati pääs Prantsusmaa kõrgliigas ning Maïga liitus Metziga püsiva lepingu alusel.
2024. aasta jaanuaris liitus ta Ferencvárosiga. Hooajal 2023/24 tuli ta Ferencvárosiga Ungari meistriks.
Elevandiluuranniku jalgpallikoondises debüteeris Maïga 6. septembril 2019 sõprusmängus Benini vastu. Ta kuulus Elevandiluuranniku koondisse 2022. aasta Aafrika rahvaste karikavõistlustel.
Jean Michaël Seri

Jean Michaël Seri (sündinud 19. juulil 1991 Grand-Bérébys) on Elevandiluuranniku jalgpallur, kes mängib keskpoolkaitsjana Inglismaa esiliigaklubis Hull City ja Elevandiluuranniku jalgpallikoondises.
Ta alustas klubikarjääri Elevandiluuranniku klubis ASEC Mimosas. Hooajal 2012–2013 mängis ta laenul Portugalis FC Porto reservmeeskonnas. Aastatel 2013–2015 mängis ta Portugali kõrgliigaklubis Paços de Ferreira.
2015. aasta juunis siirdus ta 1 miljoni euro eest Prantsusmaa kõrgliigaklubisse Nice, kus mängis kokku kolm hooaega. Hooajal 2016–17 lõi Seri Prantsusmaa kõrgliigas seitse väravat ja andis kümme väravasöötu (väravasöötudelt paremuselt teine mängija liigas). Samal hooajal valiti ta Prantsusmaa kõrgliiga hooaja sümboolsesse koosseisu, lisaks pälvis ta Prantsusmaa kõrgliigas mängivale parimale Aafrika mängijale antava Marc-Vivien Foé auhinna.
2018. aasta juulis sõlmis ta lepingu Inglismaa klubiga Fulham. Esimese värava lõi ta Inglismaa kõrgliigas 25. augustil 2018 mängus Burnley vastu ning see värava valiti 2018. aasta augustil Inglismaa kõrgliiga kuu parimaks. Hooajal 2019–20 mängis ta Fulhamist laenul Türgi kõrgliigaklubis Galatasaray ja hooaja 2020–21 teises pooles Prantsusmaa kõrgliigaklubis Bordeaux' Girondins.
2022. aasta juulis sõlmis ta kolmeaastase lepingu Hull Cityga.
Elevandiluuranniku jalgpallikoondises debüteeris Seri 6. septembril 2015 Aafrika rahvaste karikavõistluste valikmängus Sierra Leone vastu. Koondisekarjääri esimese värava lõi ta sama aasta 17. novembril MM-i valikmängus Libeeria vastu. Ta on kuulunud Elevandiluuranniku koondisse 2017., 2019. ja 2022. aasta Aafrika rahvaste karikavõistlustel.
Slovakkia 2022. aasta taliolümpiamängudel

Slovakkia osales 2022. aasta taliolümpiamängudel Pekingis 50 sportlasega, kes võistlesid 7 spordialal.
Olümpiavõitjaks tuli Petra Vlhová naiste slaalomis.
Schilleri mälestussammas

Schilleri mälestussammas on Friedrich Schilleri mälestussammas Puhtus. See on Paul Horma 1957.–1958. aasta rekonstruktsioon Schillerile 1813. aastal püstitatud monumendist. Algne monument asub Läänemaa Muuseumis.
Simon Deli

Simon Désiré Sylvanus Deli (sündinud 27. oktoobril 1991 Abidjanis) on Elevandiluuranniku jalgpallur, kes mängib keskkaitsjana Türgi kõrgliiga klubis Adana Demirspor ja Elevandiluuranniku jalgpallikoondises.
2012. aastal siirdus ta Elevandiluuranniku klubist Africa Sports d'Abidjan Tšehhi klubisse Praha Sparta, kuid Praha Spartas tal liigadebüüti teha ei õnnestunud. Selle asemel mängis ta laenul Tšehhi esiliiga klubis České Budějovice Dynamo ja Tšehhi kõrgliiga klubis 1. FK Příbram.
Aastatel 2015–2019 mängis Deli Tšehhi kõrgliiga klubis Praha Slavia. Hooaegadel 2016–17 ja 2018–19 tuli ta klubiga Tšehhi meistriks.
2019. aasta juulis sõlmis ta kolmeaastase lepingu Belgia kõrgliiga klubiga Club Brugge. 2021. aasta veebruaris naasis ta hooaja lõpuni laenule Slaviasse ning tuli ka hooajal 2020–21 klubiga Tšehhi meistriks.
2021. aasta augustis sõlmis ta kolmeaastase lepingu Adana Demirsporiga.
Elevandiluuranniku jalgpallikoondise debüteeris Deli 2015. aastal. Ta on kuulunud Elevandiluuranniku koondisse 2017. ja 2022. aasta Aafrika rahvaste karikavõistlustel.
Ameerika Ühendriikide jäähokikoondis

Ameerika Ühendriikide meeste jäähokikoondis esindab USA-d jäähokis rahvusvahelistel võistlustel. Rahvusvaheline Olümpiakomitee ja Ameerika Ühendriikide Olümpia- ja Paraolümpiakomitee tunnustavad USA Hockey USA organiseeritud jäähoki juhtorganina ning see on Rahvusvahelise Jäähokiföderatsiooni liige. Enne 1991. aasta juunit oli organisatsioon tuntud kui Ameerika Ühendriikide amatöörhokiliit (AHAUS). USA Hockey peakorter asub Colorado osariigis Colorado Springsis ning U18 ja U17 koondise juhtkond asub Michiganis Plymouthis. USA koondis on IIHF maailma edetabelis peale 2021. aasta MM-i 4. kohal.
USA võitis kuldmedalid 1960. ja 1980. aasta taliolümpiamängudel ning hõbemedalid 2002. ja 2010. aasta taliolümpiamängudel. USA võitis ka 1996. aasta jäähoki maailma karikavõistlused, alistades finaalis Kanada. (Esimesed jäähoki maailma karikavõistlused (WCH) või 1996. aasta jäähoki maailma karikavõistlus asendasid Kanada karikavõistlused profijäähoki ühe peamise meistrivõistlusena.) Meeskonna viimane MM-medal tuli 2021. aastal, kui saadi pronksmedal. Maailmameistrivõistlused võitsid nad 1933. 1960. ja 2025. aastal. Erinevalt teistest riikidest ei kasuta USA tavaliselt maailmameistrivõistlustel oma parimaid NHL-i mängijaid. Selle asemel annab see noorematele mängijatele võimaluse saada rahvusvahelisi kogemusi. Kokku on meeskond kogunud üksteist olümpiamedalit (neist kaks kulda), üheksateist MM-medalit (neist kaks kuldset) ning viiel korral jõudis Kanada karika/MK-i poolfinaalringi, kahel korral finaali ja võitis korra kulla. Tänapäeval pole USA kunagi MM-i kullamänguni jõudnud, sest alates 1992. aastast, mil IIHF kehtestas väljalangemismängude süsteemi, on ta poolfinaalvoorus kümme korda kaotanud. 
USA on üks edukamaid rahvuslikke jäähokikoondisi maailmas ja niinimetatud Big Sixi liige, mis on kuue tugevama meeste jäähokiriigi mitteametlik grupp koos Kanada, Tšehhi, Soomega, Venemaaga ja Rootsiga.
Saksamaa jäähokikoondis

Saksamaa meeste rahvuslik jäähokikoondis on koondisetreeneri koostatud valik Saksamaa mängijatest, mis esindab Saksamaa jäähokiföderatsiooni (DEB) rahvusvahelisel tasandil, näiteks IIHF jäähoki maailmameistrivõistlustel või taliolümpiamängudel, aga ka muudel turniiridel, nagu näiteks B-kategooria jäähoki MM. Saksamaa osales esimest korda rahvusvahelises konkurentsis 1911. aasta jäähoki Euroopa meistrivõistlustel. Kui Saksamaa pärast Teist maailmasõda lõhestati, eksisteeris kuni 1990. aastani eraldi Ida-Saksamaa jäähokikoondis. 1991. aastaks liideti Ida-Saksamaa meeskonnad ja mängijad Saksamaa Jäähokiföderatsiooniks (Deutscher Eishockey-Bund).
Saksamaa meeskond on IIHF-i maailma edetabelis pärast 2021. aasta MM-i 5. kohal. 2018. aasta taliolümpiamängudel võitis meeskond hõbemedali ja valiti Saksamaa spordiajakirjanike poolt aasta meeskonnaks.
100 Reisi

100 Reisi ": ajakiri neile, kellele meeldib reisida ja rännata," oli puhkuse- ja reisiajakiri, mis ilmus aastatel 2003–2006 Eestis, Lätis, Leedus ja Soomes.
Väljaandjaks kirjastus Inforing. Ajakiri ilmus 4 korda aastas. Peatoimetajaks oli Vadim Rõvlin.
Ajakiri ilmus veel neljas keeles:
Tõnu Taremaa

Tõnu Taremaa (sündinud 24. mail 1959 Tallinnas) on eesti luterlik vaimulik.
Ta lõpetas aastal 1977 Tallinna Muusikakeskkooli ja aastal 1982 Tallinna Riikliku Konservatooriumi muusikapedagoogika erialal. Aastatel 1992–2007 õppis ta Usuteaduse Instituudis. 
Ta ordineeriti diakoniks 11. augustil 1991 ja õpetajaks 9. märtsil 2007. 
Taremaa on teeninud EELK Ilumäe, Kunda ja Viru-Nigula, Pärnu-Jakobi, Tori ja Sindi kogudust. 
Alates 2017. aastast kuni 11. aprillini 2025 oli ta Pärnu praostkonna praost ja 1. aprillist 2018 kuni 31. oktoobrini 2024 ka EELK Pärnu Eliisabeti koguduse õpetaja. 
Tõnu ja Signe Taremaal on kolm last.
Wisła maasäär

Wisła maasäär on Wisła lahte ülejäänud Läänemerest eraldav edela-kirdesuunaline luiteline maasäär. Selle pikkus on 60 km, laius 0,6–0,8 km, luidete kõrgus kuni 45 m. 
1497. aasta tormi tagajärjel tekkis maasääre põhjaossa Baltiiski väin, mille kaudu toimub laevaliiklus Kaliningradi. 2022. aastal avasid poolakad Gdański lahte ja Wisła lahte ühendava kanali, tehisliku veetee kaudu pääseb merelt otse sadamasse Elblągis.
Maasääre keskel Poola piiri lähistel asub läänepoolseim punkt Venemaal.
Õõspuravik

Õõspuravik ("Boletinus") on puravikulaadsete seltsi tatikuliste sugukonda kuuluv seeneperekond.
Liike.
Õõspuraviku perekonda kuulub üks seeneliik, mida on leitud ka Eestist:
Drake Batherson

Drake Batherson (sündinud 27. aprillil 1998 Fort Wayne'is, Indiana osariigis) on Ameerika Ühendriikides sündinud Kanada jäähokimängija, kes mängib NHL-i klubis Ottawa Senators ründajana paremäärel.
Aastatel 2015–2018 mängis ta Quebec Major Junior Hockey League'i klubides Cape Breton Screaming Eagles ja Blainville-Boisbriand Armada.
2017. aastal valis Senators ta NHL-i "draft"is 121. valikuna. Sama aasta oktoobris sõlmis ta klubiga kolmeaastase lepingu. Hooaja 2018–19 alguses mängis Batherson American Hockey League'i (AHL) klubis Belleville Senators. NHL-is debüteeris ta 15. novembril 2017 mängus Detroit Red Wingsi vastu ja lõi selles mängus Ottawa Senatorsi võiduvärava. NHL-is lõi Batherson hooajal 2018–19 kolm väravat ja üheksa väravasöötu. Samal hooajal tegi ta AHL-is 22+40 ning valiti 2019. aastal AHL-i tähtede mängule. Hooajal 2018–19 valiti ta AHL-i uustulnukate sümboolsesse koosseisu. AHL-i tähtede mängul osales Batherson ka 2020. aastal.
Hooajal 2020–21 kindlustas Batherson koha Senatorsi põhikoosseisus, kui lõi 56 liigamänguga 17 väravat ja andis 17 väravasöötu. 2021. aasta septembris sõlmis ta Senatorsiga uue kuueaastase lepingu. Batherson valiti 2022. aasta NHL-i tähtede mängule, kuid 2022. aasta jaanuaris saadud vigastuse tõttu pidi ta oma koha loovutama meeskonnakaaslasele Brady Tkachukile.
2018. aastal tuli Batherson Kanada kuni 20-aastaste koondisega juunioride maailmameistriks. Ta lõi turniiril seitse väravat.
Samuel Kalu

Samuel Kalu Ojim (sündinud 26. augustil 1997 Abas) on Nigeeria jalgpallur, kes mängib äärepoolkaitsjana Inglismaa Premier League'i klubis Watford ja Nigeeria jalgpallikoondises.
Aastatel 2016–2017 mängis ta Slovakkia kõrgliiga klubis AS Trenčín ja 2017–2018 Belgia kõrgliiga klubis Gent. 2018. aasta augustis sõlmis ta viieaastase lepingu Prantsusmaa kõrgliiga klubiga Bordeaux' Girondins.
2022. aasta jaanuaris sõlmis Kalu kolme ja poole aasta pikkuse lepingu Watfordiga.
Nigeeria jalgpallikoondises debüteeris Kalu 8. septembril 2018 Aafrika rahvaste karikavõistluste valikmängus Seišellide vastu. Koondisekarjääri esimese värava lõi sama aasta 13. oktoobril mängus Liibüa vastu. 2019. aasta Aafrika rahvaste karikavõistlustel saavutas ta Nigeeria koondisega kolmanda koha.